Publication: Magyar Közlöny
Issue: MK-2001-68 (Year: 2001, Number: 68)
Era: 1990-2004
Section: a 102/2001. (VI. 20.) Korm. rendelethez
Paragraph Index: 166

4. A képzés főbb tanulmányi területei és azok arányai Alapozó tárgyak: matematika, fizika, biológia, élettan, klinikum, egészségügyi szervezés és irányítás, közgazdaságtan — 20%. Szakmai alapozó tárgyak: informatikai-számítástechnikai alapismeretek — 20%. Szakmai tárgyak: az egészségügyi informatika szakanyaga, valamint az ehhez társuló speciális tudásanyagok (pl. jel- és képfeldolgozás, orvosi döntés, biometria, finanszírozás) — 20%. Választható tárgyak: a tudásanyag kibővítése, illetve a speciális érdeklődés kielégítése érdekében (pl. statisztikai analízis) — 20%. Szakmai gyakorlat: informatikai és számítástechnikai laboratóriumokban, valamint alapellátási, szakrendelői munkahelyeken, illetve intézeti (kórházi) képalkotó, klinikai laboratóriumokban és terápiás egységekben, intézeti informatikai osztályokon végzett gyakorlat — 10%. Egyéb kötelező tárgyak: angol, latin, filozófia, testnevelés — 10%. A képzésben a gyakorlati képzés aránya: 10%.

Source: https://magyarkozlony.hu/hivatalos-lapok/1ca99b60e4b95fdbcf7a5416e7d95286f143daff/dokumentumok/412b2fede8b9263a9583b3563d566f3a4d9e23e7/letoltes